Til

Styret

Medlemsorganisasjonene

Andre

 Steinkjer, 29.11.2023

**PROTOKOLL FRA STYREMØTE I FFO TRØNDELAG 9/2023 – 28. NOVEMBER 2023 KL. NOVEMBER 1000- 1530 VED FFO TRØNDELAG SINE KONTORER I STEINKJER, NTE BYGGET – 5. etg. møterom SOL.**

Til stede: Olav Malmo, Ingrid Hallan, Per Ivar Myrbekk, Ronny W. Andreassen, Mona Lersveen, Beate Moksnes, Roger Dragsten Moe og Margareth Berg

Fra sekretariatet: Ina Myran og Kari Frøseth Johansen

**SAKLISTE:**

**Beslutnings saker:**

159/2023 Godkjenning av innkalling og sakliste.

160/2023 Godkjenning av protokoll fra 03.10.2023.

161/2023 Brukerutvalg i NAV

162/2023 Ungdomsutvalget Helse Nord-Trøndelag – ny representant.

163/2023 Arbeidskonferansen 2024 – Fra utenforskap til innenforskap

164/2023 Helse Nord-Trøndelag – Brukerrepresentanter

\* Pasientopplæring Hjerteskolen

\* Utvidelse av psykoseteam

\* Renovering / ombygging av fødeseksjonen på Levanger

\* Hjerteskolen

165/2023 St.Olavs hospital – mangler representanter i brukergruppene ortopedi og revmatologi.

166/2023 Ungdomsrepresentant Sykehusapotekene i Midt-Norge.

167/2023 Brukermedvirkning i forskning

168/2023 ABC – for god psykisk helse

169/2023 Universell utforming Steinkjer kulturhus.

170/2023 Regnskapsrapport pr. 31.10.2023

171/2023 Personalsak – Prosjektstilling 2024 – Ina Myran.

172/2023 Likestilling, inkludering og mangfold (LIM) i Nidaros bispedømme.

**Diskusjonssaker:**

173/2023 Brukermedvirkningsroller i kommunene. Brukermedvirkere v

erfaringskonsulenter. Spørreundersøkelse.

174/2023 Aksjonssak 2024 – universell utforming

175/2023 Bruker og Etat møtes 2024

176/2023 Årshjul pr. dagsdato

177/2023 Ungdomsutvalget ved St.Olavs hospital

**Orienteringssaker:**

178/2023 NTNU – Universell utforming

179/2023 Funker for meg

180/2023 CRPD-nytt

181/2023 Orientering om tilskudd fra Trøndelag fylkeskommune

182/2023 Medlemsmøte i FFO Oppdal

183/2023 Årsmøte folkehelsealliansen

184/2023 BPA saken Levanger kommune

185/2023 Regional brukerkonferanse 2023.

186/2023 Gode råd – kunnskap for likestilling – opplæring fylkes/ kommunale råd for funksjonshemmede

187/2023 Helsesykepleier ved de videregående skolene i Trøndelag.

188/2023 Skole- og oppvekstnettverket – samling 3. november.

189/2023 En skole for alle 2024.

190/2023 Kongress 2023.

191/2023 Møte med Stortingsbenken – rehabilitering.

192/2023 Eventuelt.

Evt. forfall meldes så snart som mulig.

Med vennlig hilsen

For FFO Trøndelag

Olav Malmo Kari Frøseth Johansen

Leder fylkessekr.

**Beslutnings saker:**

**159/2023** **Godkjenning av innkalling og sakliste.**

Vedtak: Innkalling og sakliste godkjennes.

**160/2023 Godkjenning av protokoll fra 03.10.2023.**

Vedtak: Protokoll fra 03.10.2023 godkjennes.

**161/2023** **Brukerutvalg i NAV**

Det skal nå oppnevnes nye brukerutvalg i NAV i Trøndelag. Organisasjonene er tilskrevet to ganger der FFO Trøndelag ber om forslag på kandidater – andre gang gjennom månedsbrev.

Vedtak: FFO Trøndelag sender inn forslag på kandidater til NAV Trøndelag. Før innsending må det noen avklaringer til, som sekretariatet sjekker ut.

**162/2023** **Ungdomsutvalget Helse Nord-Trøndelag – ny representant.**

En ungdomsrepresentant fra våre organisasjoner har måttet trekke seg fra Ungdomsutvalget i Helse Nord-Trøndelag. FFO Trøndelag gikk ut med henvendelse til organisasjonene og ba om forslag på ny representant.

Vedtak: FFO Trøndelag foreslår Isakine Røliaunet Svartefoss fra Døveforeningen avd. Nord som ny representant i ungdomsutvalget i Helse Nord-Trøndelag.

**163/2023** **Arbeidskonferansen 2024 – Fra utenforskap til innenforskap**

Vedlagt følger invitasjon til Arbeidskonferansen 2024. Denne er sendt ut til arbeidsgivere, kommuner, nav og brukerorganisasjoner. Er pr. dags dato ca. 75 påmeldte.

Vedtak: Fra styret deltar Mona Lersveen, Beate Moksnes, Per Ivar Myrbekk, Ronny Andreassen og Margareth Berg.

**164/2023** **Helse Nord-Trøndelag – Brukerrepresentanter**

\* Pasientopplæring Hjerteskolen

 Forslag på reoppnevning av Geir Ivar Singstad

\* Utvidelse av psykoseteam

Ingen forslag mottatt fra organisasjonene våre.

\* Renovering / ombygging av fødeseksjonen på Levanger

Ingen forslag fra organisasjonene – FFO Trøndelag foreslå Ina Myran.

\* Gruppeopplæring til parkinson

Forslag fra Parkinsonforbundet i Trøndelag på Karsten Kjølstad og Hans Petter Nissen

Vedtak: FFO Trøndelag foreslår følgende personer til Helse Nord-Trøndelag:

 Hjerteskolen – Geir Ivar Singstad

 Renovering/ ombygging av fødeseksjonen på Levanger – Ina Myran

 Gruppeopplæring til parkinson – Karsten Kjølstad og Hans Petter

 Nissen.

**165/2023** **St.Olavs hospital – mangler representanter i brukergruppene ortopedi og revmatologi.**

Brukergruppen ortopedi manglet 3 medlemmer til brukergruppen

Brukergruppen for revmatologi mangler 1 medlem til brukergruppen.

Vedtak: Brukergruppen revmatologi foreslås – Lillian Ekren fra Revmatikerforbundet avd. Sør

 Brukergruppe ortopedi foreslås – Joakim Øren Paulsen fra Momentum

 Janne I. Fuglem – Revmatikerforbundet, Selbu og Tydal

 Lisbeth Skjei Sjøberg – Norsk Osteoporoseforbund Trøndelag

**166/2023** **Ungdomsrepresentant Sykehusapotekene i Midt-Norge.**

Sykehusapotekene i Midt-Norge ønsket seg en ungdomsrepresentant under 30 år til sitt brukerutvalg. Det ble sendt ny forespørsel til organisasjonene.

Vedtak: FFO Trøndelag foreslår May-Jorunn Rødsjø fra Trondheim og omegn lokallag av Norges Fibromyalgi Forbund.

**167/2023** **Brukermedvirkning i forskning.**

FFO Trøndelag har vært i kontakt med kreftforeningen om ett nytt samarbeid på temaet, noe de er svært positive til. Er det noen fra styret som kunne tenke seg å være med i en programkomitee for dette?

Vedtak: Margareth blir med i programkomiteen. Ingrid, Mona og Beate blir med i drodle gruppe på temaet.

**168/2023** **ABC – for god psykisk helse.**

I 2024 lanseres en nasjonal pilot for en folkehelsekampanje i Trøndelag: [ABC for god psykisk helse](https://www.abcforgodpsykiskhelse.no/). Denne bygger videre på prosjektet Hodebra 2019-2022, og de helsefremmende oppfordringene om å gjøre noe aktivt, gjøre noe sammen og gjøre noe meningsfylt (ABC).

Hvordan kan frivilligheten bidra inn i kampanjen og ta i bruk ABC-metoden i sin egen aktivitet? Bli med å bygg kunnskap, dele erfaringer og finne nye ideer og løsninger sammen.

Det arrangeres ett treff i Trondheim 27. nov og ett i Steinkjer 28. nov. 23

Vedtak: Ingrid Hallan, Ronny W. Andreassen og Margareth Berg deltar for FFO Trøndelag på Steinkjer 28. november 2023.

**169/2023** **Universell utforming Steinkjer kulturhus.**

Steinkjer kommune har fått seg nytt flott kulturhus,

som ikke er godt nok universelt utformet fordi de ikke har kunnskap nok og det har vært svært lite medvirkning fra våre grupper.

Mer info. blir lagt frem på styremøtet.

Vedtak: FFO Trøndelag tar initiativ til ett møte med Steinkjer kommune og

 inviterer med oss noen organisasjoner.

**170/2023** **Regnskapsrapport pr. 31.10.2023**

Regnskapsrapport pr. 31.10.23 ble lagt frem på styremøtet.

Vedtak: Regnskapsrapport pr. 31.10.23 tas til orientering.

**171/2023** **Personalsak.**

 **Personalsak - B-protokoll**

**172/2023**  **Likestilling, inkludering og mangfold (LIM) i Nidaros bispedømme.**

Likeverdig tilgjengelighet og tilhørighet hadde stort fokus og stort engasjement under årets kirkemøte (kirkens øverste organ), og sentralt er det opprettet et LIM-utvalg.

Kirken har gjennomført medarbeiderundersøkelser om arbeidsmiljø for medarbeidere med LHBTQ+-identitet og kvinner som er prester.

Det er etablerte døvekirker i de fleste regioner. Vi har jobbet med tilgang på ressurser ift. ulik synsfunksjon, tilrettelegging for konfirmanter m.m.

Det er et klart ønske om at vi klarer å åpne arbeidsmarkedet for flere, og ikke minst av vi imøtekommer den rett den enkelte har til tilrettelegging av arbeidsplass og arbeidsoppgaver.

Men vi er altså langt fra mål.

I Nidaros ønsker vi å jobbe målrettet og konkret for å ta ned hindre for tilgjengelighet og deltakelse.

Vi trenger å kartlegge status i bispedømmet, legge en strategi for LIM-arbeidet, og sette opp handlingsplan med konkrete tiltak.

Siden vi ikke får til å gjøre alt på en gang, trenger vi innspill på hvor vi kan begynne, hvilke tiltak som kan settes inn umiddelbart og hva vi må ha et noe lengre perspektiv på.

  Derfor dette LIM-utvalget.

Det vil bestå av personalsjef, regionalt hovedverneombud, en HR-medarbeider og et medlem til, som kan være en ressurs i arbeidet med å fremme likestilling og hindre diskriminering.

Når det gjelder møtehyppighet, er ikke det fastsatt. Dette bør vurderes av utvalget selv, men vi håper å kunne beramme et møte allerede i desember.

Hvis vi kan gjennomføre i alle fall første møte fysisk, er det fint for å etablere gruppa og bli litt kjent.

Vedtak: Roger Dragsten Moe går inn i denne gruppen for FFO Trøndelag.

 **Diskusjonssaker:**

**173/2023** **Brukermedvirkningsroller i kommunene. Brukermedvirkere vs erfaringskonsulenter. Spørreundersøkelse.**

Sekretariatet skulle utarbeide ett forslag til neste styremøte. Forslaget til høring ble gjennomgått og godkjent.

Vedtak: Spørreundersøkelsen sendes ut til kommunene.

**174/2023** **Aksjonssak 2024 – universell utforming.**

FFO har bestemt at hele organisasjonen skal ha fokus på universell utforming i 2024.

For flere år siden hadde gamle FFO Nord-Trøndelag en tilgjengelighetskomitee – er dette noe vi bør blåse liv i igjen for hele Trøndelag? Denne komiteen besto av representanter fra flere av FFOs medlemsorganisasjoner som var opptatt av universell utforming som Blindeforbundet, Hørselshemmedes landsforbund, Døveforeningen og Astma og Allergiforbundet osv. Kanskje skulle man ha opprettet en for norddelen og en for sørdelen av Trøndelag, men tanke på lange reiseavstander?

Sekretariatet mener vi kan bruke filmene fra det funker for meg, samt info. brosjyren om universell utforming som vi har laget. Kan også bruke noen av bildene fra - Jeg vil endre. Samt presentere de tilrettelagte stiene på Innherred – prosjektet sammen med Bedriftshelsetjenesten og Trøndelag fylkeskommune.

Vedtak: FFO Trøndelag gjenopprette tilgjengelighetskomiteen, det er ønske å opprette en for norddelen av Trøndelag og en for sørdelen av Trøndelag. Dette er en komiteen som kan være til hjelp for de kommunale rådene for funksjonshemmede. Sekretariatet sender ut forespørsel aktuelle organisasjoner.

 Styret er enige i strategien med å bruke sosiale medier aktivt på universell utforming i 2024, ettersom dette er A-sak fra FFO i 2024.

**175/2023** **Bruker og Etat møtes 2024.**

Rett over nyåret skal vi begynne å jobbe med konferansen Bruker og Etat møtes 2024. Dato for arrangementet er satt til 18. september. Hvilket tema mener styret at vi skal løfte opp der i 2024.

Vedtak: Styret i FFO Trøndelag ønsker temaet Habilitering og Rehabilitering for Bruker og Etat 2024.

**176/2023**  **Årshjul pr. Dagsdato**

Foreløpig årshjul følger vedlagt.

Vedtak: Tas til orientering.

**177/2023** **Ungdomsutvalget ved St.Olavs hospital.**

FFO Trøndelag har fått tilbakemelding på at ungdomsrådet ved St.Olavs hospital ikke fungere.

Vedtak: FFO Trøndelag sender bekymringsmelding til administrasjonen ved St. Olavs hospital med kopi til representantene i brukerutvalget ved St.Olavs hospital.

**Orienteringssaker:**

**178/2023** **NTNU – Universell utforming.**

Per Ivar Myrbekk deltok på denne samlingen påvegne av FFO Trøndelag. Per Ivar orienterer fra kurset.

Vedtak: Saken tas til orientering.

**179/2023** **Funker for meg.**

Vi går mot slutten av dette prosjektet og vi har produsert 3 filmer og en informasjonsbrosjyre om universell utforming.

Lansering blir nå i første uken i desember.

Vedtak: Saken tas til orientering.

**180/2023** **CRPD-nytt**

Vi har kommet godt i gang med prosjektet CRPD-nytt. Ina har vært i Oslo, der det er spilt inn flere podcaster/ filmsnutter som skal brukes i prosjektet.

Vedtak: Saken tas til orientering.

**181/2023** **Orientering om tilskudd fra Trøndelag fylkeskommune.**

Tilskuddspotten «Aktivitetstilskudd for kultur og økt samfunnsdeltakelse» ble i 2023 styrket med 400 000 kroner. Beløpet ble overført fra tilskuddsordningen «Tilskudd til helsefremmende og forebyggende arbeid i Trøndelag». Dette beløpet er tilsvarende det brukerorganisasjonene tidligere fikk i tilskudd fra ordningen «Tilskudd til helsefremmende og forebyggende arbeid i Trøndelag». Blant søkerne til denne tilskuddsordningen var det mange lokallag.

Lokallagene faller pr. i dag utenfor retningslinjene til tilskuddsordningen Aktivitetstilskudd for kultur og økt samfunnsdeltakelse. Retningslinjene for denne tilskuddsordningen er planlagt revidert i løpet av 2024. Inntil retningslinjene er revidert anbefaler vi at lokallagene som tidligere har søkt om midler fra tilskuddsordningen «Tilskudd til helsefremmende og forebyggende arbeid i Trøndelag» søker på denne tilskuddsordningen via sitt fylkeslag/regionlag

Vedtak: Saken tas til orientering.

**182/2023** **Medlemsmøte i FFO Oppdal.**

Per Ivar Myrbekk deltok på medlemsmøte i FFO Oppdal, og de fikk valgt en valgkomitee til årsmøtet 2024.

Vedtak: Saken tas til orientering. FFO Trøndelag tilbyr seg og komme til Oppdal for å holde ett brukermedvirkningskurs.

**183/2023** **Årsmøte folkehelsealliansen.**

FFO Trøndelag sin kandidat til styret i folkehelsealliansen kom dessverre ikke inn i styret.

Margareth Berg ble valgt inn i valgkomiteen for folkehelsealliansen for 2024.

Vedtak: FFO Trøndelag tar kontakt med valgkomiteen og sekretariatet i folkehelsealliansen, da det på årsmøtet hadde blitt hevdet at det ikke hadde kommet inn noe forslag til valgkomitee til alliansen. Dette medfører ikke riktighet.

**184/2023** **BPA saken Levanger kommune.**

Levanger kommune har vært i media vedr. sin praksis med kartleggingsskjema til brukere av tjenesten BPA. Skjemaet følger vedlagt. FFO Trøndelag har sammen med Handikapforbundet bedt om ett møte med Levanger kommune. Her vil også Pasient og Brukerombudet i Trøndelag delta.

Vedtak: Saken tas til orientering. FFO Trøndelag har sammen med NHF og Pasient og Brukerombudet i Trøndelag møte med Levanger kommune 6. desember 2023.

**185/2023** **Regional brukerkonferanse 2023.**

Helse Midt-Norge ble arrangert 16. – 17. november 2024 med hovedtema og kunstig intelligens. Olav Malmo orienterer.

Vedtak: Saken tas til orientering.

**186/2023** **Gode råd – kunnskap for likestilling – opplæring fylkes/ kommunale råd for funksjonshemmede.**

8. februar - Trondheim kommune vertskommune – Storsalen

Her deltar: Trondheim, Malvik, Skaun, Melhus og Midtre-Gauldal

9. februar – Stjørdal kommune vertskommune – kommunestyressalen

Her deltar: Stjørdal, Meråker, Selbu, Tydal, Røros og Holtålen.

13. februar – Steinkjer kommune vertskommune - Weidemannssalen

Her deltar: Steinkjer, Snåsa, Inderøy, Verdal, Levanger og Frosta.

14. februar – Namsos kommune vertskommune – NTE arena

Her deltar: Namsos, Flatanger, Overhalla, Grong, Røyrvik, Namsskogan, Høylandet, Nærøysund og Leka

29. februar – Åfjord kommune vertskommune – Å-bygget (aktivitetshuset/rådhuset)

Her deltar: Åfjord, Osen, Ørland og Indre Fosen

Denne er ikke 100% avklart ennå – men regner med at den går i orden.

1.mars – Orkland kommune vertskommune

Her deltar: Orkland, Frøya, Hitra, Heim, Rennebu, Oppdal og Rinndal

Vedtak: Tas til orientering.

**187/2023** **Helsesykepleier ved de videregående skolene i Trøndelag.**

Så å si alle skoler har helsesykepleier fra 1. til 5. dager i uken. Navn på helsesykepleiere, telefonnr. og mailadresser er oppgitt samt hvilke dager de er der og til hvilket tidspunkt. Noen plasser står det også hvor kontoret dere er, men ikke alle plasser. Det kan jo være at de har disse på godt synelige plasser og at elevene er godt informert om dette allikevel, det vet vi ikke.

Det finnes tre unntak vil jeg si, det er Grong videregående skole, Fosen videregående skole  og Johan Bojer videregående skoler.

Grong videregående skole – her kan du logge deg inn via noe som heter elevhjelpa.no eller ringe familiebasen i kommunen telefonnr. oppgitt.

Fosen videregående skole – her forstår jeg det slik at  det at skolen har tilgang til helsesykepleier via elevhjelpa.no.

Johan Bojer videregående skole – Finner skolehelsetjenesten og oppgaver de kan hjelpe med, men ingen kontaktinfo. og åpningstider.

Vi tok kontakt med Johan Bojer videregående skole og fikk følgende tilbakemelding:

Vi holder på å oppdatere vår hjemmeside og henger litt etter.

Vi har helsesykepleier på skolen 3 dager i uka – tirsdag, torsdag og fredag. Det er fordelt på 2 stykker. De har eget kontor i fløyen for elevtjenesten på skolen. Samlokalisert med PPT, spes,ped og sos.ped.

Foreldre/foresatte ble gjort kjent med tjenesten på første skoledag, samt at vi har vært rundt i alle klasser og introdusert hele elevtjenesten, inkludert helsesykepleiere.

Vedtak: Saken tas til orientering.

**188/2023** **Skole- og oppvekstnettverket – samling 3. november.**

FFO Trøndelag arrangerte nettverkssamling for skole og oppvekstnettverket den 3. november med ca. 30 deltakere. Fikk mange gode innspill på tema til senere samlinger.

Vedtak: Saken tas til orientering.

**189/2023** **En skole for alle 2024.**

Datoen for arrangementet er satt til 24. oktober 2024.

 Sted – Verdal videregående skole, Aula

Forespurte foredragsholdere med tema er:

Trine Aakermann og Kjell Arne Lie – praktiske råd til lærere iforhold til lese og skrivevansker. Det er skal også være innom skole og psykisk strev og ufrivillig skolefravær.

Tor Pukstad (Statped)

* + Digitale hjelpemidler og elever som utfordrer oss

Sølvi Ellefsen (statped)

* + Kunstig intelligens

Vedtak: Saken tas til orientering.

**190/2023** **Kongress 2023**.

Kongressen ble gjennomført 18. – 19. november 2023. Orientering kommer på styremøte.

Vedtak: Saken tas til orientering.

**191/2023** **Møte med Stortingsbenken – rehabilitering.**

FFO Trøndelag har sendt mail og bedt om møte med Trøndelagsbenken til benk leder for Trøndelag Jorodd Asphjell (A). Har ikke mottatt svar tilbake fra vedkommende.

Vedtak: Sekretariatet tar telefonisk kontakt med Jorodd Asphjell og ber om møte med stortingsbenken.

**192/2023**  **Eventuelt.**

1. **Helsefellesskap i Søndre og Nordre del av Trøndelag.**

Det skal oppnevnes representanter i Helsefellesskapene i Nordre del av Trøndelag. Dette haster det litt med så organisasjonene må komme med forslag rett over nyåret.

Representantene i helsefellesskap i søndre del av trøndelag er bedt om å fortsette ett år til. De av våre brukerrep. som ikke ønsker dette, ber vi om erstattere for fra organisasjonene.

Vedtak: Henvendelse til organisasjonene sende ut så snart som mulig.

1. **Namdal rehabilitering – ny brukerrepresentant.**

En av våre brukermedvirkere har måttet trekke seg fra sin brukermedvirkningsrolle pga. sykdom. Vi har gått ut til organisasjonene og bedt om forslag på ny kandidat, men har dessverre ikke mottatt noen forslag fra brukerorganisasjonene.

Vedtak: FFO Trøndelag sender ut ny henvendelse til brukerorganisasjonene.

1. **Folkehelseallianse i Trøndelag – ABC for god psykisk helse – prosjektmidler.**

FFO Trøndelag ser at det kan ha vært nyttig med noen verktøy, som man kunnet ha brukt opp mot våre medlemsorganisasjoner.

Vedtak: FFO Trøndelag ser på muligheten for å søke prosjektmidler til utvikling av verktøy, som kunnet ha blitt brukt opp mot våre medlemsorganisasjoner.

1. **Statsforvalteren i Trøndelag inviterer til Barn og Unge først konferansen 7. – 8. februar 2024**

Dette er en forhåndsmelding til organisasjonene om hva som vil komme i februar 2024. Nærmere program kommer senere.

Vedtak: Saken tas til orientering

1. **Brukerrepresentant ME – St.Olavs hospital**

Pasient og pårørendeopplæring ME ved St.Olavs hospital – ME.

Vedtak: FFO Trøndelag forslår Lene K. Gustavsen – ME foreningen

Venter på avklaring i forhold til pårørende representant.

1. **Ressursgruppe brukermedvirkning**

FFOs medlemsorganisasjoner Mental Helse og LPP er invitert på FFO Trøndelag sitt styremøte 23.01.2024.

Vedtak: Saken tas til orientering.

1. **Levekårskonferanse 11. desember 2023**.

Noen av FFO Trøndelag sine organisasjoner arrangerer Levekårskonferanse 11. desember 2023 i Trondheim, denne konferansen streames også. FFO Trøndelag har delt dette arrangementet på sine facebooksider.

Vedtak: Saken tas til orientering.

1. **TT-ordningen – retningslinjer**

Nye retningslinjer i TT- ordningen i Møre og Romsdal.

Vedtak: Saken tas til orientering.

1. **Trondheim stasjon – nyutbygg.**

Roger Dragsten Moe orienterte fra møte han har vært i forhold til ombyggingen av Trondheim stasjon. Føler at det har vært god brukermedvirkning i prosessen og at de blir lyttet til.

Vedtak: Saken tas til orientering.